Eduards Reiziņš
Eduards Reiziņš (dzimis 1890. gada 2. maijā, miris 1970. gada 6. aprīlī) bija latviešu biologs, Ņižņijnovgorodas universitātes zooloģijas muzeja pirmais direktors. Dzimis zemnieku ģimenē. 1907. gadā ieguva skolotāja tiesības. Strādāja par skolotāju Bauskā, Pļaviņās, vasarās dodoties ekspedīcijās uz Krievijas ziemeļiem. No 1915. gada mācījās Šaņavska universitātē Maskavā. No 1918. līdz 1923. gadam strādāja Ņižņijnovgorodas universitātē. Pēc atgriešanās Latvijā 1923. gadā kļuva par Centrālā pedagoģijas institūta lektoru. Vecākais dēls Rūdolfs Reiziņš kļuva par ķīmijas zinātņu doktoru, bet jaunākais - Linards Reiziņš - par matemātiķi.